钦定古今图书集成/理学汇编/学行典/第261卷 > 伍朝
## 钦定古今图书集成/理学汇编/学行典/第261卷 > 伍朝

按《晋书隐逸传》：“伍朝，字世明，武陵汉寿人也。少有雅
操，闲居乐道，不修世事，性好学，以博士征，不就。刺史
刘弘荐朝为零陵太守，主者以非选例，不听。尚书郎
胡济奏曰：‘臣以为当今资丧乱之馀运，承百王之遗
弊。进趋者乘国故以侥幸，守道者怀蕴匵以终身。故
令敦褒之化亏，退让之风薄’。”按：朝游心物外，不屑时
“务，守静衡门，志道日新，年过耳顺，而所尚无亏，诚江
南之奇才，丘园之逸老也。不加饰进，何以劝善？且白
衣为郡，前汉有旧，宜听光显，以奖风尚。”奏可而朝不
就，终于家。